CELEX: 62006CA0334
Language: mt
Date: 2008-06-26 00:00:00
Title: Kawża C-334/06 sa C-336/06: Sentenza tal-Qorti tal-Ġustizzja (It-Tielet Awla) tas- 26 ta' Ġunju 2008 (talba għal deċiżjoni preliminari tal-Verwaltungsgericht Chemnitz — il-Ġermanja) — Matthias Zerche (C-334/06), Manfred Seuke (C-336/06) vs Landkreis Mittweida, u Steffen Schubert (C-335/06) vs Landkreis Mittlerer Erzgebirgskreis (Direttiva 91/439/KEE — Rikonoxximent reċiproku tal-liċenzji tas-sewqan — Irtirar ta' liċenzja tas-sewqan fi Stat Membru minħabba konsum ta' droga u alkoħol — Liċenzja tas-sewqan ġdida maħruġa fi Stat Membru ieħor — Rifjut ta' l-ewwel Stat Membru li jirrikonoxxi d-dritt ta' sewqan — Residenza mhux konformi mad-Direttiva 91/439/KEE)

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/6
            
         Sentenza tal-Qorti tal-Ġustizzja (It-Tielet Awla) tas-26 ta' Ġunju 2008 (talba għal deċiżjoni preliminari tal-Verwaltungsgericht Chemnitz — il-Ġermanja) — Matthias Zerche (C-334/06), Manfred Seuke (C-336/06) vs Landkreis Mittweida, u Steffen Schubert (C-335/06) vs Landkreis Mittlerer Erzgebirgskreis
   (Kawża C-334/06 sa C-336/06) (1)
   
   (Direttiva 91/439/KEE - Rikonoxximent reċiproku tal-liċenzji tas-sewqan - Irtirar ta' liċenzja tas-sewqan fi Stat Membru minħabba konsum ta' droga u alkoħol - Liċenzja tas-sewqan ġdida maħruġa fi Stat Membru ieħor - Rifjut ta' l-ewwel Stat Membru li jirrikonoxxi d-dritt ta' sewqan - Residenza mhux konformi mad-Direttiva 91/439/KEE)
   (2008/C 209/08)
   Lingwa tal-kawża: Il-Ġermaniż
   Qorti tar-rinviju
   Verwaltungsgericht Chemnitz
   Partijiet fil-kawża prinċipali
   
      Rikorrenti: Matthias Zerche (C-334/06), Manfred Seuke (C-336/06) u Steffen Schubert
   
      Konvenuti: Landkreis Mittweida, Landkreis Mittlerer Erzgebirgskreis
   Suġġett
   Talba għal deċiżjoni preliminari — Verwaltungsgericht Chemnitz — Interpretazzjoni ta' l-Artikolu 1(2) u ta' l-Artikolu 8(2) u (4) tad-Direttiva tal-Kunsill 91/439/KEE, tad-29 ta' Lulju 1991, dwar il-liċenzji tas-sewqan (ĠU L 237, p. 1) — Rifjut ta' rikonoxximent tal-validità ta' liċenzja tas-sewqan maħruġa minn Stat Membru ieħor wara l-iskadenza ta' perijodu ta' projbizzjoni, impost fuq possessur li kien is-suġġett ta' rtirar tal-liċenzja nazzjonali minħabba sewqan taħt l-influwenza ta' l-alkoħol, peress li l-interessat ma kienx ippreżenta rapport mediku-psikoloġiku neċessarju sabiex tinħareġ liċenzja ġdida fl-Istat Membru ta' residenza — Abbuż ta' dritt
   Dispożittiv
   L-Artikolu 1(2), l-Artikolu 7(1) u l-Artikolu 8(2) u (4) tad-Direttiva tal-Kunsill 91/439/KEE, tad-29 ta' Lulju 1991, dwar il-liċenzji tas-sewqan, kif emendata bir-Regolament (KE) Nru 1882/2003 tal-Parlament Ewropew u tal-Kunsill, tad-29 ta' Settemrbu 2003, għandhom jiġu interpretati fis-sens li jipprekludu Stat Membru, f'ċirkustanzi bħal dawk fil-kawżi prinċipali, milli jirrifjuta li jirrikonoxxi, fit-territorju tiegħu, id-dritt tas-sewqan li jirriżulta minn liċenzja tas-sewqan maħruġa iktar tard minn Stat Membru ieħor wara li jkun skada kull perijodu ta' projbizzjoni ta' applikazzjoni għal liċenzja ġdida impost fuq il-persuna kkonċernata u, għalhekk, il-validità ta' din il-liċenzja minħabba li l-possessur ta' din il-liċenzja ma jkunx qagħad għall-kundizzjonijiet rikjesti f'dan l-ewwel Stat Membru għall-ħruġ ta' liċenzja ġdida wara l-irtirar ta' liċenzja preċedenti, li jinkludu l-eżami tal-kapaċità għas-sewqan li jiċċertifika li m'għadx hemm ir-raġunijiet li kienu ġġustifikaw dan l-irtirar.
   Fl-istess ċirkustanzi, dawn id-dispożizzjonijiet ma jipprekludux Stat Membru milli jirrifjuta li jirrikonoxxi, fit-territorju tiegħu, id-dritt tas-sewqan li jirriżulta minn liċenzja tas-sewqan maħruġa iktar tard minn Stat Membru ieħor jekk ikun stabbilit, fuq il-bażi ta' informazzjoni li tirriżulta fuq din l-istess liċenzja jew ta' informazzjoni inkontestabbli oħra li toriġina mill-Istat Membru li joħroġ il-liċenzja, li, meta inħarġet din il-liċenzja, il-possessur tagħha, li kien suġġett, fit-territorju ta' l-ewwel Stat Membru, għal miżura ta' rtirar ta' liċenzja preċedenti, me kellux ir-residenza normali tiegħu fit-territorju ta' l-Istat Membru li joħroġ il-liċenzja.
   
      (1)  ĠU C 261, 28.10.2006.